Neleo

Neleo edziĝis al Kloriso, filino de la reĝo Amfiono de Tebo kaj unu el la malmultaj niobidoj kiuj sukcesis saviĝi de la venĝemo de Apolono kaj Artemiso, kiuj murdis la plejmulton de ŝiaj gefratoj. Rekompence, la gedioj promesis longan vivon al filo de Kloriso, Nestoro, kiu vivis dum tri generacioj.

eta|maldekstra|Dum sia atako al Neleo, Heraklo eĉ bataladis kontraŭ la dioj. Heraklo batalante kontraŭ Apolono, amforo el 510-500 a.k., Luvro.
Multaj princoj postulis edziĝi al la filino de Neleo, Pero, do li promesis ŝin al tiu, kiu sukcesis doni al li la bovaron de Filako. Tial kial tiu bestaro estis gardita de terura hundo en Filaco (Tesalio), Bianto petis helpon al sia frato Melampo, la divenisto, kiu antaŭdivis ke Bianto sukcesos nur se li konfesos la ŝteladon kaj suferos jaran malliberecon pro tio. Ĉio okazis kiel Melampo aŭguris: Bianto ŝtelis la bovaron kaj konfesis sian delikton. Post unu jaro, li kapablis aŭskulti termitojn kiuj estis en la tegmento de la malliberejo kaj paroladis pri kiom da ĝi ili jam forronĝis. Bianto petis ke oni translokiĝu sin al alia ĉelo, kaj tuj poste la tegmento de la antaŭa ruiniĝis kaj falis. Rimankinte tion, Filako konsideris Bianton efika antaŭvidanto, kaj promesis lin la bovaron se li kapablis fari ke sia filo Ifiklo havu infanon. Melampo helpis tiam, kaj redonis al Ifiklo virecon, do Bianto ricevis la premion, portis la bestojn al Piloso kaj edziĝis al Pero.

Iam Heraklo alvenis al Piloso kaj petegis al Neleo purigi lin de sang-krimon, ĉar li murdis Ifiton, sed tial kial la reĝo rifuzis tion fari (ĉar li estis amiko de la patro de Ifito), Heraklo mortigis lin kaj liajn filojn, krom Nestoro, kiu rifuĝis en Gerenio, kaj Periklimeno, kiu transformiĝis en aglon kaj forflugis, danke al la interveno de Posejdono, kiu ŝuldis favoron al li. Tiam komenciĝis granda batalo inter Heraklo kun lia eleana armeo kaj la defendantoj de Piloso. La dioj aliĝis al tiu milito: Ateno helpis Heraklon, kaj Hero, Posejdono, Hadeso kaj Areso luktadis favore al NeleoApolodoro. Mitologia Biblioteko, 1.9.9.. Heraklo feroce atakis la gediojn, kaj eĉ sukcesis vundi ilin, do li konkeris la tutan Mesenion. Poste, li redonis la tronon de Piloso al Nestoro, kiu dum sia maljunaĝo partoprenis la Trojan militon ĉe la aĥea flanko kaj estis la unua, kiu ĵuradis je la nomo de HerakloRuiz de Elvira, Antonio. Mitología Clásica. Dua eldono. Eld. Gredos, Madrid, 1982. ISBN 84-249-0204-1. paĝ. 248.. Tamen, kromaj versioj asertas ke Neleo supervivis la invadon de Heraklo kaj forfuĝis al Korinto, kie li poste mortis pro malsano kaj estis solene entombigita en sekreta loko, ĉe la istmo.

Laŭ Herodoto, la Pisistratidoj, tiranoj kiuj regis Atenon de 561 ĝis 510 a.K., devenis de Piloso kaj, laŭ ili, de la propra reĝo NeleoHerodoto. Historio, 5.65.3.. Herodoto krome rakontas, ke Pisistrato, la atena tirano, ricevis sian nomon honore al filo de Nestoro, same nomitaHerodoto. Historio, 5.65.4..

 Partneroj kaj idaro 

 Kloriso
 Alastoro
 Amitaono
 Asterio
 Dimako
 Epilao
 Eŭribo
 Eŭrimeno
 Evagoraso
 Frasio
 Hirmino
 Kromio
 Nestoro
 Periklimeno
 Pero
 Pilaono
 Taŭro Eŭridiko
 Trasimedo

 Neleo, filo de Kodro 
Krom la antaŭa, alia rolulo de la helena mitologio nomiĝis Neleo. Li estis filo de Kodro, reĝo de Ateno, kaj kontraŭstaris la rajtojn de sia pli aĝa frato Medono, pledante lian lamecon. Oni konsultis la Orakolejon de Delfo, kiu pravigis Medonon kiel heredinto. Tiam, Neleo foriris el Ateno kaj gvidis ekspedicion al Jonio, kie li fondis Mileton. Liaj filoj daŭrigis la koloniigon de la regionoHerodoto. Historio, 9.97.

 Nuntempaj aludoj 
Neleo (aŭ almenaŭ skulptaĵo de li) aperas en la libro Mary Poppins malfermas la pordon, de P.L. Travers, kaj ĉefrolas la kanton Joly Holiday en la muzika teatraĵo Mary Poppins.

Referencoj

Kategorio:Idaro de Posejdono
Kategorio:Mitaj reĝoj de Mesenio